گملا

گملا (Flowerpot) پودے اگاؤݨ دا اک برتݨ اے جیہدے پُھلدار، پھݪدار تے ہور پودے بیجے جاندے نیں۔ تریخی طور اُتے تے اَج وی اک اہم حد تک سادا ٹیراکوٹا ناݪ بݨائے جاندے نیں، ایہناں وچ سیرامک دی چمک نئیں ہُندی، گوݪ شکل دے ناݪ، اندروں ٹیپرنگ نیں۔ گملے مُختلف مواد ناݪ تے مُختلف شکلاں تے سائزاں وچ بَݨدے نیں۔ گملے ہُݨ اکثر پلاسٹک، دھات، لکڑی، پتھر، یا بعض اوقات بائیو ڈی گریڈیبل مواد ناݪ وی بݨائے جاندے نیں۔ بائیو ڈی گریڈیبل گملےآں دی اک مثال، بھارے بھورے کاغذ یا گتے ناݪ بݨائے جارہے نیں جیہناں وچ پیوند کاری لئی نویں پودے بیجے جاندے نیں۔ 

عام طور تے گملیاں دے تھلے وچ سراخ ہُندا اے تاکہ وادھو پاݨی رُڑھ سکے۔ بعض اوقات گملے دے تھلے رکھی ہوئی طشتری وچ اس پاݨی نوں پودا اپݨیاں جڑھاں دے ناݪ ضرورت دے مطابق استعمال کر سکدا اے۔ حال وچ ای پُھلاں آݪے کچھ گملے پاݨی دے خودکار نظام دے مطابق بݨائے گئے نیں جیہناں ناݪ پاݨی ذخیرا کرن دا نظام موجود اے۔

 ہور دیکھو 
 مٹی دے برتݨ

گٹھ:برتݨ
گٹھ:پودے
گٹھ:نباتات
گٹھ:چیزاں